***Ул.”Независимост” № 20, централа: 058/600 889; факс: 058/600 806;***

***e-mail:*** ***obshtina@dobrichka.bg******; web site:*** [***www.dobrichka.bg***](http://www.dobrichka.bg/)

ДО

ВСИЧКИ ЗАИНТЕРЕСОВАНИ ЛИЦА

**Относно:**Разяснение по документацията за участие в процедура по реда на глава осем ”а” от ЗОП за: **Избор на изпълнител за предоставяне на далекосъобщителни услуги /фиксирани и мобилни/, на територията на община Добричка.**

**УВАЖАЕМИ ДАМИ И ГОСПОДА,**

Във връзка с постъпило на 22.03.2016 г. в община Добричка запитване за разяснение от заинтересовано лице по документацията за участие за посочената обществена поръчка по реда на глава осма „а“, публикувана в регистъра за обществени поръчки с идентификационен номер в АОП 9051535/21.03.2016 г. на основание чл.101б, ал.6 от Закона за обществени поръчки се дават разяснения по следните въпроси:

**По раздел Р-І**

**В методиката за оценка на офертите**

**ВЪПРОС:**

1.Моля възложителят да уточни, как ще се приложи формулата за определяне на комплексна оценка, при положение, сборът от точките по показател Р-І е 103?

**ОТГОВОР:**

При изписване на максимален брой точки по показател 6 **„Цена на минута разговор (входящи и изходящи), „роуминг” с държави в ЕС“,** вместо максимален брой точки 5 да се чете 2.

**ВЪПРОС:**

2.Моля възложителят да уточни, максималният брой минути, които ще оценява по показател 7 **„Брой безплатни минути извън корпоративната група към всички национални мрежи“?**

**ОТГОВОР:**

Ще бъдат оценявани предложените общо над 1000 минути с максимален брой точки – 18.

**ВЪПРОС:**

Моля възложителят да уточни, максималният брой минути, които ще оценява по показател 8 **„Брой безплатни минути, които могат да се ползват за разговори към мобилни и фиксирани мрежи в Европейския съюз или в роуминг в Европейския съюз“.**

**ОТГОВОР:**

Ще бъдат оценявани предложените общо над 100 минути с максимален брой точки – 9.

**ВЪПРОС:**

Моля възложителят да уточни, цената за SMS в роуминг по показател 5 за кои държави следва да се отнася – за държави в ЕС, извън ЕС или конкретните държави за нуждите на възложителя?

**ОТГОВОР:**

Цената за SMS в роуминг по показател 5 се отнася за държави в ЕС.

**ВЪПРОС:**

По показател 9 Брой мегабайти на максимална скорост над 2500 МБ месечно за интернет на тарифен план, моля възложителят да уточни, дали въпросния брой мегабайти ще бъде използван от СИМ картите с гласови услуги?

**ОТГОВОР:**

Въпросният брой мегабайти ще бъде използван от СИМ картите с гласови услуги.

**По раздел Р-ІІ**

**В методиката за оценка на офертите**

**ВЪПРОС:**

2.Моля възложителят да уточни, максималният брой минути, които ще оценява по показател 4 **„Брой безплатни минути извън корпоративната група към всички национални мрежи“?**

**ОТГОВОР:**

Ще бъдат оценявани предложените общо над 1000 минути с максимален брой точки – 30.

**ВЪПРОС 2**

Моля Възложителят да уточни, точните адреси за предоставяне на фиксирана телефонна услуга. Моля да уточните и дали на адресите за предоставяне на фиксирана телефонна услуга има телефонна централа, както и вида на централата?

**ОТГОВОР:**

Съгласно глава ТЕХНИЧЕСКИ И ФУНКЦИОНАЛНИ ИЗИСКВАНИЯ И СПЕЦИФИЧНИ УСЛОВИЯ, раздел І, т.1 фиксираните телефонни услуги са необходими за дейността на общинска администрация, кметства, кметски наместничества и звената на бюджетна издръжка към Община Добричка.

Телефонната централа е в общинската администрация в гр. Добрич, ул. „Независимост” № 20 и същата е аналогова с четири съединителни линии, останалите фиксирани телефонни услуги са по населените места на територията на община Добричка.

**ВЪПРОС 3**

Моля да ни предоставите лице за контакт и телефон за връзка, с цел да бъде направен оглед на място, в случай на необходимост.

**ОТГОВОР:**

В раздел І-1. «Наименование, адреси и място за контакт» в публичната покана е посочено лицето за контакт.

**ВЪПРОС 4**

Моля за информация относно интерфейса, на който желаете да получите услугата от изпълнителя – POTS, ISDN BRI, ISDN PRI.

**ОТГОВОР:**

Възложителят притежава аналогова телефонна централа в общинската администрация с четири съединителни линии – POTS /посочено в глава ТЕХНИЧЕСКИ И ФУНКЦИОНАЛНИ ИЗИСКВАНИЯ И СПЕЦИФИЧНИ УСЛОВИЯ, раздел І, т.1 фиксираните телефонни услуги са необходими за дейността на общинска администрация, кметства, кметски наместничества и звената на бюджетна издръжка към Община Добричка/.

**ВЪЗЛОЖИТЕЛ:/п/**

**ИНЖ.ТОШКО ПЕТКОВ**

*кмет на община Добричка*

Съгласувал:

Веселина Георгиева

юрист

изготвил:

инж.Милена Желязкова

*гл. експерт в дирекция УТСОСПООС*